भोजपुरी सिनेमा में आयटम नंबर देबे का मामिला में सीमा सिंह के कवनो जोड़ नइखे. पिछला दिने जब फिल्म “गोरिया के गोरे गोरे गाल” खातिर सीमा सिंह के आयटम नंबर शूट करे के रहल त ओकरा खातिर एगो आलीशान होटल में डांस फ्लोर के सेट लगावल गइल. जब एह पूरा एयरकंडीशन्ड सेट पर सीमा आपन आयटम नंबर पेश कइली त सभे वाह वाह कर उठल. निर्माता रवि शंकर तिवारी आ निर्देशक एस एस ललित के एह फिल्म में मुख्य किरदार में उत्तम कुमार, लवी रोहतगी आ लिलिपुट के नाम बा. बतावल जा रहल बा कि एगो नया कहानी तरोताजा गाना से भरल एह फिल्म में सीमा सिंह के डाँस एगो प्लस प्वायंट बा.
(स्रोत – शशिकान्त सिंह)
bho_Deva mai_Deva